Voit päivittää yrityksille verkkolaskutusosoitteen rekisteröintimaksulaskutusta varten nautarekisteriin seuraavasti:

1. Kirjaudu nautarekisterin asiointisovellukseen sähköisen tunnistautumisen kautta esimerkiksi pankkitunnuksillasi osoitteessa https://nauta.ruokavirasto.fi
2. Avaa eläintenpitäjän valikko sivun yläosan Valikko-painikkeesta
3. Valitse vasempaan reunaan avautuvan valikon alareunasta vaihtoehto Laskutusosoite
4. Täytä osoitetiedot Eläinrekistereiden laskutusosoite -sivulla seuraavasti:

Tilatunnukselliset eläintenpitäjät

Mikäli pidät eläimiä tilatunnuksella ja olet antanut korvamerkkitilausten yhteydessä y-tunnuksen, lähetetään lasku annetulle y-tunnukselle. Voit muuttaa yrityksen postiosoitetta tai voit antaa verkkolaskutusosoitteen yritykselle kohdassa Tilatunnukseen liitetyn y-tunnuksen osoitetiedot. Verkkolaskutustiedot voit antaa y-tunnukselle valitsemalla + Lisää verkkolaskutusosoite sivun alareunasta ja antamalla verkkolaskutusosoitteen, operaattoritunnuksen ja nimen sekä tallentamalla muutokset Tallenna-painikkeesta.

Huomioithan, että mikäli yrityksen laskutusosoitteena ei ole Väestötietojärjestelmän tai Yritys- ja yhteisötietojärjestelmän osoite, sinun tulee päättää postiosoitteen voimassaolo ennen kuin voit antaa verkkolaskutusosoitteen. Voit päättää postiosoitteen voimassaolon antamalla päättymispäivän ja painamalla Tallenna-painiketta.

Mikäli korvamerkkitilauksissa ei ole annettu y-tunnusta, verkkolaskutusosoitteen antaminen ei ole mahdollista.

Asiakastunnuksella/asiakasnumerolla toimivat eläintenpitäjät

Mikäli eläintenpito on y-tunnuksellisella toimijalla, voit antaa verkkolaskutusosoitteen y-tunnukselle valitsemalla + Lisää verkkolaskutusosoite sivun alareunasta ja antamalla verkkolaskutusosoitteen, operaattoritunnuksen ja nimen sekä tallentamalla muutoksen Tallenna-painikkeesta.

Mikäli eläintenpito on henkilöllä, et voi antaa verkkolaskutusosoitetta.